Ikvienam ir tiesības būt pasargātam no fiziskas pāridarīšanas.

Tev ir tiesības uz privāto dzīvi.

Nevienam nav tiesību tev pieskarties bez tavas atļaujas, un nekādā gadījumā neviens nedrīkst tevi izģērbt bez tavas piekrišanas.

Tev ir tiesības palikt skolā – pulciņā, treniņā, nometnē – un saņemt palīdzību, ja tu esi cietušais. Nevienam nav tiesību likt tev mācīties mājmācībā vai pamest treniņus, ja tu neesi pārkāpis skolas – pulciņa, treniņa, nometnes – noteikumus.

Nevienam nav tiesību tevi diskriminēt tava dzimuma vai citu īpašību – etniskās piederības, seksualitātes, ekonomiskā stāvokļa u. c. – dēļ.

Tev ir tiesības lūgt un saņemt palīdzību, ja tev dara pāri.

Nevienam nav tiesību   
tevi šantažēt.

Nevienam nav tiesību aizskart tavu pašcieņu.

Tev ir tiesības izpaust savas emocijas nevardarbīgā veidā.

Tev ir tiesības izteikt savu viedokli par notiekošo, un citiem tas   
ir jārespektē.

Tev ir tiesības iepazīties un draudzēties, taču atceries, ka internetā ir viegli maskēt savu īsto identitāti, tāpēc esi ļoti piesardzīgs!

Tev ir tiesības lūgt palīdzību pieaugušajiem – tā nav sūdzēšanās.

Tev ir tiesības uz draudzību.

Nevienam nav tiesību   
tevi apsmiet.

Tev ir tiesības būt sadzirdētam.

Tev ir tiesības uz ķermeņa privātumu. Nevienam nekādā gadījumā nav tiesību publicēt foto, kur esi bez apģērba.

Tev ir tiesības nekomunicēt ar kādu, par kura identitāti   
neesi pārliecināts.

Neviens nedrīkst atņemt citam piederošas lietas.

Tev ir tiesības uz tava ķermeņa neaizskaramību.

Tev ir tiesības netikt vainotam,   
ja esi cietušais.

Tev ir tiesības uz godīgu attieksmi.

Nevienam nav tiesību apdraudēt cita veselību.

Nevienam nav tiesību tevi ierobežot, tev ir tiesības uz saviem lēmumiem.

Nevienam nav tiesību pieprasīt no tevis kailfoto.

Tev ir tiesības uz   
pieaugušo aizstāvību.

Nevienam nav tiesību   
tevi šantažēt.

Nevienam nav tiesību piekļūt taviem datiem.

Tev ir tiesības uz pašizpausmi, neaizskarot citus.

Nevienam nav tiesību pieskarties otram bez atļaujas, atceries to!

Nevienam nav tiesību tevi turēt pret tavu gribu. Tavs ķermenis pieder tev.

Nevienam nav tiesību tevi kritizēt par tavām izvēlēm, ja tās skar vienīgi   
tevi pašu.

Nevienam nav tiesību tevi atsvešināt no citiem, tu drīksti draudzēties, ar ko vēlies.

Tev ir tiesības uz drošu un privātu saziņu.

Nevienam nav tiesību par tevi publicēt informāciju bez   
tavas atļaujas.

Tev ir tiesības saņemt medicīnisko palīdzību.

Nevienam nav tiesību   
otru pazemot.

Tas, kas tev pieder, ir tavs, un neviens cits nedrīkst to bojāt.

Tev ir tiesības uz privātumu. Neviens nedrīkst uz tevi skatīties, kad veic privātas darbības.

Tev ir tiesības atrasties vidē bez seksuālas uzvedības.

Tev ir tiesības būt drošībā.

Nevienam nav tiesību uz tevi kliegt.

Nevienam nav tiesību tevi izstumt no grupas, ja neesi nodarījis citiem pāri.

Nevienam nav tiesību   
nevienu fiziski aizskart.

Neviens nedrīkst tevi šantažēt. Tev ir tiesības iesaistīties seksuālās darbībās tikai tad,   
ja to vēlies.

Tev ir tiesības saņemt psiholoģisko palīdzību.

Tev ir tiesības uz tavu personas datu aizsardzību.

Nevienam nav tiesību tev draudēt.

Tev ir tiesības uz pārvietošanās brīvību, neviens nedrīkst  
to ierobežot.

Tev ir tiesības pašam izlemt, ko citi par tevi varētu zināt. Neviens nedrīkst tevi apmelot.

Nevienam nav tiesību par tevi izplatīt nepatiesu informāciju.

Tev ir tiesības uz apkārtējo cieņu.

Nevienam nav tiesību tevi noniecināt. Tas, ka tevi noniecina, neraksturo tevi, bet tavus pāridarītājus.

Nevienam nav tiesību   
tevi pazemot.